
VENDIM
Nr. 856, datë 4.11.2020

PËR NDIHMËN FINANCIARE TË DISA PREJ KATEGORIVE KRYESORE TË NDËRMARRJEVE, TË CILAT ZBATOJNË PROTOKOLLET E SIGURISË, NË KUADËR TË PARANDALIMIT E TË KONTROLLIT TË PANDEMISË COVID-19

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të neneve 11 e 17, të ligjit nr. 88/2019, “Për buxhetin e vitit 2020”, të ndryshuar, dhe të pikës 5, të nenit 41, të ligjit nr. 45/2019, “Për mbrojtjen civile”, me propozimin e ministrit të Financave dhe Ekonomisë, Këshilli i Ministrave

VENDOSI:

[bookmark: _Hlk45458714]1. Ky vendim synon dhënien e ndihmës financiare për ndërmarrjet e kategorizuara të vogla dhe të mesme në sektorin e prodhimit (në vijim “ndërmarrjet”), sipas nenit 4, të ligjit nr. 8957, datë 17.10.2002, “Për ndërmarrjet e vogla dhe të mesme”, të ndryshuar, sipas kodeve REV 2 NACE, në aneksin nr. 1, që i bashkëlidhet këtij vendimi.
2. Ndihma financiare shtrihet për periudhën nëntor–dhjetor 2020 dhe u jepet ndërmarrjeve për të mbuluar një pjesë të shpenzimeve, për të zbatuar protokollet, në kuadër të pandemisë COVID-19, bazuar në numrin e të punësuarve.
3. Skema jep ndihmë financiare të drejtpërdrejtë për ndërmarrjet, që të mbulojë një pjesë të shpenzimeve, për të zbatuar protokollet, në kuadër të pandemisë COVID-19, bazuar në numrin e të punësuarve.
4. Skema mbështetëse llogaritet e jepet për ndërmarrjet, të punësuarit e të cilave figurojnë në listëpagesat e përditësuara të tatimpaguesit, për muajin qershor 2020, të dorëzuara përpara datës së hyrjes në fuqi të këtij vendimi.
5. Ndërmarrja për çdo të punësuar në më tepër se një listëpagesë përfiton vetëm një herë ndihmën financiare, sipas këtij vendimi. Në rastet kur i punësuari është në më tepër se një listëpagesë dhe kontributet paguhen nga të dyja ndërmarrjet, ndihmën financiare e merr ndërmarrja, e cila aplikon e para. Ndërmarrja që nuk aplikon e para, nuk e përfiton ndihmën financiare vetëm për të punësuarin që është në më tepër se në një listëpagesë. Nuk konsiderohen të punësuar individët e deklaruar me 0 (zero) lekë në listëpagesë.
6. Ndërmarrjeve u jepet si ndihmë financiare një shumë fikse, në masën 4 000 (katër mijë) lekë për çdo punonjës, e llogaritur për dymujorin nëntor–dhjetor 2020, respektivisht 2 000 (dy mijë) lekë për çdo muaj. 
7. Nuk përfitojnë nga ndihma financiare ndërmarrjet, të cilat nuk rezultojnë aktive në datën e hyrjes në fuqi të vendimit e që nuk kanë dorëzuar deklaratë vjetore për vitin 2019 (tatim i fitimit ose tatim i thjeshtuar mbi fitimin).
8. Aplikimi për përfitimin e ndihmës financiare kryhet nga ana e ndërmarrjeve në sistemim e-filling, duke deklaruar:
a) NIPT-in e përfituesit;
b) numrin total të punonjësve për të cilët përfiton subjekti;
c) bankën, ku përfituesi ka llogarinë rrjedhëse bankare;
ç) IBAN-in e llogarisë bankare.
9. Me qëllim shmangien e abuzimit, strukturat e administratës tatimore, duke përdorur analizën e riskut, brenda 10 (dhjetë) ditëve nga data e aplikimit, mund të kryejnë edhe verifikime të ndërmarrjeve përfituese, nëse përmbushen kriteret. Lista e ndërmarrjeve përfituese publikohet në website-in e administratës tatimore. 

10. Në zbatim të legjislacionit ekzistues, Drejtoria e Përgjithshme e Tatimeve i paraqet Drejtorisë së Përgjithshme të Thesarit (strukturës përgjegjëse për thesarin në degë) dokumentacionin përkatës për kryerjen e pagesave të detajuara, sipas bankave të nivelit të dytë, të cilat i informon për listën/listat e ndërmarrjeve përfituese të skemës mbështetëse, me të dhënat e mëposhtme:
a) NIPT-in e përfituesit;
b) numrin total të punonjësve për të cilët përfiton subjekti;
c) bankën, ku përfituesi ka llogarinë rrjedhëse bankare;
ç) IBAN-in e llogarisë bankare.
11. Drejtoria e Përgjithshme e Thesarit, në zbatim të procedurave ekzistuese, menjëherë, me paraqitjen e urdhërshpenzimit nga Drejtoria e Përgjithshme e Tatimeve, kryen pagesat në total për çdo bankë të nivelit të dytë dhe kjo e fundit, bazuar në listën përmbledhëse të mësipërme të paraqitur nga Drejtoria e Përgjithshme e Tatimeve, kryen transfertat në llogaritë bankare të ndërmarrjeve përfituese sipas këtij vendimi.
12. Ndihma financiare për ndërmarrjet përfituese mbulon periudhën nëntor–dhjetor 2020 dhe përfitohet vetëm një herë si shumë e vetme.
13. Efektet financiare, që rrjedhin nga zbatimi i këtij vendimi, deri në masën 187 092 000 (njëqind e tetëdhjetë e shtatë milionë e nëntëdhjetë e dy mijë) lekë, përballohen nga zëri “Nxitja e punësimit”, në programin 10550, “Tregu i punës”, në buxhetin e Ministrisë së Financave dhe Ekonomisë, miratuar për vitin 2020.
14. Ngarkohen Ministria e Financave dhe Ekonomisë dhe Drejtoria e Përgjithshme e Tatimeve për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

ANEKS NR. 1
KODET REV 2 NACE

	C2452
	Derdhja (fonderia) e çelikut

	C2451
	Derdhja (fonderia) e gizës

	C2453
	Derdhja (fonderia) e metaleve të lehta

	C2454
	Derdhja (fonderia) e metaleve të tjera joferrike

	C2312
	Dhënia e formës dhe transformimi i qelqit të sheshtë

	C1101
	Distilimi, rektifikimi dhe kombinimi i pijeve

	C1320
	Endja e tekstileve

	C2311
	Fabrikimi i qelqit të sheshtë

	C2550
	Farkëtimi, kovaçana, stampimi dhe petëzimi, pluhuri metalurgjik

	C1431
	Konfeksionimi i trikotazheve me thyesa

	C1411
	Konfeksionimi i veshjeve prej lëkure

	C1414
	Konfeksionimi i veshjeve të brendshme

	C1412
	Konfeksionimi i veshjeve të punës

	C1419
	Konfeksionimi i veshjeve të tjera dhe aksesorë

	C1413
	Konfeksionimi i veshjeve të tjera të jashtme

	C1439
	Konfeksionimin e veshjeve të tjera me thyesa

	C1814
	Lidhja dhe shërbime të lidhura me të

	C3011
	Ndërtimi i anijeve dhe i strukturave lundruese

	C3012
	Ndërtimi i barkave të argëtimit dhe sportive

	C1310
	Përgatitja e fibrave tekstile dhe filatura

	C1086
	Përgatitja e ushqimeve të homogjenizuara dhe ushqimeve dietetike

	C1031
	Përpunimi dhe konservimi i patates

	C1020
	Përpunimi dhe konservimi i peshkut, krustaceve dhe molusqeve

	C2030
	Përpunimi i bojërave, vernikëve dhe shtresave të ngjashme, bojë shkrimi dhe mastiç

	C1083
	Përpunimi i çajit dhe i kafesë

	C2051
	Përpunimi i eksplozivëve

	C2060
	Përpunimi i fibrave sintetike dhe artificiale

	C2017
	Përpunimi i kauçukut sintetik në formë primare

	C1032
	Përpunimi i lëngut të frutave dhe i perimeve

	C2016
	Përpunimi i materialeve plastike në formë primare

	C2446
	Përpunimi i metaleve nukleare

	C2052
	Përpunimi i ngjitësve

	C2042
	Përpunimi i parfumeve dhe i solucioneve të tualetit

	C2020
	Përpunimi i pesticideve dhe i produkteve të tjera agrokimike

	C2120
	Përpunimi i preparateve farmaceutike

	C2110
	Përpunimi i produkteve farmaceutike bazë

	C1061
	Përpunimi i produkteve të drithërave

	C1910
	Përpunimi i produkteve të furrës së koksit

	C1051
	Përpunimi i produkteve të qumështit

	C1920
	Përpunimi i produkteve të rafinerisë së naftës

	C2014
	Përpunimi i produkteve të tjera kimike me bazë organike

	C2059
	Përpunimi i produkteve të tjera kimike p.k.t.

	C2041
	Përpunimi i sapunëve dhe i detergjenteve, solucioneve të pastrimit dhe shkëlqimit

	C1091
	Përpunimi i ushqimeve të përgatitura për kafshët e fermës

	C1092
	Përpunimi i ushqimeve të përgatitura për kafshët shtëpiake

	C1041
	Përpunimi i vajrave dhe yndyrave

	C2053
	Përpunimi i vajrave esenciale

	C2432
	Petëzimi në të ftohtë i rripave

	C3211
	Prerja e monedhave

	C1039
	Procese të tjera përpunimi dhe konservimi të frutave dhe i perimeve

	C1330
	Procese përfundimtare të përpunimit të tekstileve

	C1011
	Prodhimi dhe përpunimi i mishit

	C1012
	Prodhimi dhe përpunimi i mishit të shpendëve

	C2319
	Prodhimi dhe transformimi i qelqeve të tjera, duke përfshirë qelqin teknik

	C1052
	Prodhimi i akullores

	C2352
	Prodhimi i allçisë dhe gëlqeres

	C2442
	Prodhimi i aluminit

	C2592
	Prodhimi i ambalazheve prej metali të lehtë

	C2751
	Prodhimi i aparateve shtëpiakë elektrike

	C2712
	Prodhimi i aparaturave të shpërndarjes dhe të kontrollit të energjisë elektrike

	C2540
	Prodhimi i armëve dhe i municioneve

	C1722
	Prodhimi i artikujve prej letre me përdorim familjar dhe sanitar, letrës së tualetit

	C2341
	Prodhimi i artikujve prej qeramike për përdorim shtëpiak dhe zbukurues

	C3230
	Prodhimi i artikujve të sportit

	C2369
	Prodhimi i artikujve të tjerë prej betoni, allçie dhe çimento

	C1729
	Prodhimi i artikujve të tjerë prej letre dhe kartoni të p.k.t.

	C1392
	Prodhimi i artikujve tekstilë të konfeksionuar, përveç veshjeve

	C2444
	Prodhimi i bakrit

	C2720
	Prodhimi i baterive dhe akumulatorëve

	C2611
	Prodhimi i bazamenteve elektronike

	C2363
	Prodhimi i betonit të përzier të gatshëm për përdorim

	C3092
	Prodhimi i biçikletave dhe i karrocave të invalidëve

	C1105
	Prodhimi i birrës

	C1072
	Prodhimi i biskotave dhe i galetave; prodhimi i pastave dhe kekëve të konservuar

	C1711
	Prodhimi i brumit të letrës

	C1071
	Prodhimi i bukës; prodhimi pastave të freskëta dhe kekëve

	C2351
	Prodhimi i çimentos

	C2529
	Prodhimi i cisternave të tjera, rezervuarëve dhe mbajtësve prej metali

	C2594
	Prodhimi i dadove dhe i bulonave

	C2512
	Prodhimi i dyerve dhe i dritareve metalike

	C3103
	Prodhimi i dyshekëve

	D3511
	Prodhimi i energjisë elektrike

	C1084
	Prodhimi i erëzave dhe salcave

	C2314
	Prodhimi i fibrave të qelqit

	C3291
	Prodhimi i fshesave dhe i furçave

	C2821
	Prodhimi i furrave, furrnaltave dhe aparaturave për djegie

	C2011
	Prodhimi i gazit industrial

	C2530
	Prodhimi i gjeneratorëve të avullit, përveç bolierëve me ujë të ngrohtë për ngrohje qendrore

	C2211
	Prodhimi i gomave dhe i kamerdareve, riveshja dhe rikonstruktimi i gomave dhe kamerdareve

	C2651
	Prodhimi i instrumenteve dhe i aparateve për matje, verifikim, kontrolle

	C3250
	Prodhimi i instrumenteve dhe i pajisjeve mjekësore dhe dentare

	C2670
	Prodhimi i instrumenteve dhe i pajisjeve optike

	C3220
	Prodhimi i instrumenteve muzikore

	C2841
	Prodhimi i instrumenteve për punimin e metaleve

	C2849
	Prodhimi i instrumenteve të tjera p.k.t.

	C2343
	Prodhimi i izolatorëve qeramikë dhe i pajisjeve izoluese

	C1082
	Prodhimi i kakaos, çokollatës dhe i ëmbëlsirave

	C1623
	Prodhimi i karpentierëve të ndërtuesve dhe të zdrukthëtarive

	C2920
	Prodhimi i karrocerive për mjetet e transportit: prodhimi i rimorkiove dhe gjysmërimorkiove

	C1520
	Prodhimi i këpucëve

	C2013
	Prodhimi i kimikateve të tjera me bazë inorganike

	C1621
	Prodhimi i kompensatës, rimesos dhe paneleve të veçanta

	C2620
	Prodhimi i kompjuterave dhe i pjesëve periferike

	C1624
	Prodhimi i kontejnerëve prej druri

	C2591
	Prodhimi i kovave me çikrik prej çeliku dhe mbajtës të tjerë te ngjashëm

	C2815
	Prodhimi i kushinetave, ingranazheve, grupeve të ingranazheve dhe elementet e drejtimit

	C2572
	Prodhimi i kyçeve dhe i menteshave

	C1712
	Prodhimi i letrës dhe i kartonit

	C1721
	Prodhimi i letrës dhe i kartonit të zhubrosur dhe ambalazhit të letrës dhe kartonit

	C1724
	Prodhimi i letrës së murit

	C1723
	Prodhimi i letrës së zakonshme të palëvizshme

	C1394
	Prodhimi i litarëve, spangove dhe rrjetave

	C2364
	Prodhimi i llaçit

	C3240
	Prodhimi i lojërave dhe i lodrave

	C3020
	Prodhimi i lokomotivave dhe mjetet mbështetëse të transportit hekurudhor

	C1073
	Prodhimi i makaronave

	C2830
	Prodhimi i makinerive bujqësore dhe pyjore

	C2823
	Prodhimi i makinerive dhe i pajisjeve të zyrave, përveç kompjuterave dhe pajisjeve periferike

	C2892
	Prodhimi i makinerive për industrinë nxjerrëse dhe ndërtim

	C2891
	Prodhimi i makinerive për metalurgjinë

	C2893
	Prodhimi i makinerive për përpunimin e ushqimeve, pijeve dhe duhanit

	C2895
	Prodhimi i makinerive për prodhimin e letrës dhe të kartonit

	C2894
	Prodhimi i makinerive për prodhimin e tekstileve, veshjeve dhe lëkurëve

	C2896
	Prodhimi i makinerive të plastikës dhe i kauçukut

	C2899
	Prodhimi i makinerive të tjera me përdorim të përgjithshëm p.k.t.

	C2829
	Prodhimi i makinerive të tjera me përdorim të përgjithshëm të p.k.t.

	C2223
	Prodhimi i mallrave plastike për ndërtim

	C2222
	Prodhimi i mallrave të paketimit prej plastike

	C1106
	Prodhimi i maltës

	C1042
	Prodhimi i margarinës dhe i yndyrave të tjera të ngjashme

	C2441
	Prodhimi i metaleve të çmuara

	C2445
	Prodhimi i metaleve të tjera joferrike

	C2680
	Prodhimi i mjeteve të komunikimit optike dhe magnetike

	C2910
	Prodhimi i mjeteve të transportit

	C3102
	Prodhimi i mobilieve të kuzhinës

	C3109
	Prodhimi i mobilieve të tjera

	C3101
	Prodhimi i mobilieve të zyrave dhe të dyqaneve

	C2811
	Prodhimi i motorëve dhe i turbinave, përveç motorëve të avionëve, automjeteve dhe motoçikleta

	C2711
	Prodhimi i motorëve elektrikë, gjeneratorëve dhe transformatorëve

	C1103
	Prodhimi i mushtit dhe i verërave të tjera me bazë frutash

	C2012
	Prodhimi i ngjyruesve dhe i pigmenteve

	C1062
	Prodhimi i niseshtesë dhe i produkteve të niseshtesë

	C2740
	Prodhimi i pajisjeve elektrike të ndriçimit

	C2825
	Prodhimi i pajisjeve ftohëse dhe ventiluese joshtëpiake

	C2342
	Prodhimi i pajisjeve sanitare prej qeramike

	C2752
	Prodhimi i pajisjeve shtëpiake joelektrike

	C2822
	Prodhimi i pajisjeve të ngritjes dhe të zhvendosjes

	C2790
	Prodhimi i pajisjeve të tjera elektrike

	C2660
	Prodhimi i pajisjeve rrezatuese, elektromjekësore dhe elektroterapiste

	C1622
	Prodhimi i parketeve për dysheme të montuar

	C1395
	Prodhimi i pëlhurave të paendura dhe artikujve të paendur, përveç veshjeve

	C1104
	Prodhimi i pijeve të tjera të fermentuara të padistiluara

	C2932
	Prodhimi i pjesëve dhe i aksesorëve të tjerë për mjetet e transportit dhe motorët e tyre

	C2931
	Prodhimi i pjesëve elektrike dhe elektronike për mjetet e transportit dhe motorët e tyre

	C2015
	Prodhimi i plehrave kimike dhe i komponimeve të azotit

	C2443
	Prodhimi i plumbit, zinkut dhe kallajit

	C2813
	Prodhimi i pompave dhe i kompresorëve të tjerë

	C2391
	Prodhimi i produkteve abrazive

	C2640
	Prodhimi i produkteve, elektronikave për konsumatorët

	C2365
	Prodhimi i produkteve me fibrave të çimentuara

	C2399
	Prodhimi i produkteve minerale jometalike të p.k.t.

	C2362
	Prodhimi i produkteve prej allçie për qëllime ndërtimi

	C2361
	Prodhimi i produkteve prej betoni për qëllime ndërtimi

	C2593
	[bookmark: _GoBack]Prodhimi i produkteve prej teli, zinxhiri dhe sustë

	C2320
	Prodhimi i produkteve refraktare

	C1200
	Prodhimi i produkteve të duhanit

	C1013
	Prodhimi i produkteve të mishit dhe të mishit të shpendëve

	C2599
	Prodhimi i produkteve të tjera metalike p.k.t.

	C2229
	Prodhimi i produkteve të tjera plastike

	C1629
	Prodhimi i produkteve të tjera prej druri; prodhimin e artikujve prej xunkthi, shporte dhe

	C2349
	Prodhimi i produkteve të tjera prej qeramike

	C2344
	Prodhimi i produkteve të tjera qeramike teknike

	C1089
	Prodhimi i produkteve të tjera ushqimore p.k.t.

	C2219
	Prodhimi i produkteve të tjerë prej kauçuku

	C2521
	Prodhimi i radiatorëve dhe bolierëve për ngrohje qendrore

	C1081
	Prodhimi i sheqerit

	C3213
	Prodhimi i stolive imitacion dhe artikuj të ngjashëm me to

	C3212
	Prodhimi i stolive të çmuara dhe artikuj të lidhur me to

	C2511
	Prodhimi i strukturave metalike dhe pjesët e strukturave

	C2814
	Prodhimi i tapave dhe valvulave

	C1393
	Prodhimi i tapeteve dhe i qilimave

	C1399
	Prodhimi i tekstileve të tjera p.k.t.

	C1396
	Prodhimi i tekstileve të tjera teknike dhe industriale

	C1391
	Prodhimi i tekstileve të tjera, pëlhurave të endura dhe thurura

	C2732
	Prodhimi i telave dhe i kabllove të tjerë elektrike dhe elektronike

	C2571
	Prodhimi i thikave

	C2420
	Prodhimi i tubave, tubacioneve dhe profilet e lugëta dhe pjesë të tjera prej çeliku

	C2331
	Prodhimi i tullave dhe i tjegullave prej qeramike

	C2332
	Prodhimi i tullave, tjegullave dhe produktet e ndërtimit, në argjilë të pjekur

	C1512
	Prodhimi i valixheve, çantave të dorës dhe të ngjashme, pajimeve të kuajve dhe të tjera

	C2573
	Prodhimi i veglave

	C2824
	Prodhimi i veglave portative me motor të inkorporuar

	C1102
	Prodhimi i verës nga rrushi

	C2221
	Prodhimi pllakave, fletëve, tubave dhe profileve prej plastike

	C2630
	Prodhimin e pajisjeve të komunikimit

	C1107
	Prodhimin e pijeve të tavolinës; prodhimi i ujit mineral dhe ujërave të tjera në shishe

	C1085
	Prodhimin e ushqimeve të përgatitura

	C2433
	Profilizimi në të ftohtë me anë të përkuljes

	C1610
	Sharrimi dhe zdrukthimi i drurit

	C1813
	Shërbime të parashtypshkrimit dhe parakomunikimit 

	C1811
	Shtypshkrimi i gazetave 

	C2410
	Siderurgjia, prodhimi i hekurit dhe i çelikut dhe ferroalizheve

	C1511
	Tanini dhe regjja e lëkurës dhe ngjyrosja e gëzofit

	C2431
	Tërheqja në të ftohtë e shufrave

	C2370
	Thyerja e gurit, dhënia e formës dhe finicioni

	C2434
	Trafilimi në të ftohtë i telave

